I 1891 inviterte derfor en professor ved navn A. Reul gjetere og eiere av slike hunder til et felles møte, for å danne seg et inntrykk av hundene med tanke på å etablere en felles nasjonal belgisk fårehundrase. Professor Reul var ansatt ved veterinærinstituttet i Cureghem i Belgia. I begynnelsen var det en del uenighet om de ulike variantene. Til slutt endte man opp med å dele inn hundene i tre definerte varianter etter pelstype: korthåret, langhåret og strihåret. Fargene fikk først betydning noen år senere. Samtidig ble «Le Club du Chien de Berger Belge» opprettet.